૧૫ દિવસ પહેલાં શહેરમાં વરસેલા ઝરમર વરસાદને કારણે કેબલમાં ફોલ્ટ સર્જાતા બપોરે બે કલાક સુધી વીજ પુરવઠો ખોરવાતા હજારો દર્દીઓ હેરાન થયા હતા. આ ઘટના પરથી પણ તંત્રએ કોઇ શબક લીધો ન હતો. પરિણામે માત્ર વરસાદી વાતાવરણના પગલે બુધવારે રાત્રે વોર્ડ નં.-૧૦(પુરૂષો)માં વોટર કુલરનાં પ્લગમાં શોર્ટ સર્કિટની ઘટના બનવા પામી હતી. આ વોર્ડમાં હાજર દર્દીનાં પરિવારજનોને કશુંક સળગી રહ્યું હોવાની દુર્ગંધ આવતાં તેમણે તાત્કાલિક વોર્ડમાં હાજર નર્સને જાણ કરી હતી.